ПРОТОКОЛ

02.09.2021 г.

за определяне на резултатите от конкурса за длъжността Секретар на Община

в административно звено Общинска администрация Хитрино

Конкурсната комисията се събра, за да одобри системата за определяне на резултатите от конкурса за длъжността Секретар на Община Хитрино и да определи коефициента, с който да се умножават резултатите на всеки кандидат, получил при решаване на теста и при интервюто, имайки предвид тяхната относителна тежест при преценка на качествата на кандидатите за заемане на конкурсната длъжност.

На основание чл. 34, ал. 5 от Наредбата за провеждане на конкурсите и подбора при мобилност на държавните служители и в изпълнение на заповед № ЧР-416 от 11.08.2021 г. на Кмета на община Хитрино, комисията:

Р Е Ш И :

Одобрява системата за определяне на резултатите от конкурса:

1. Решаване на тест.

1.1. Кандидатите ще решават тест от 30 /тридесет/ затворени въпроса.

1.2. Всеки верен отговор носи по 1 /една/ точка.

1.3. Всеки грешен отговор, липса на отговор или посочени повече от един отговор на въпрос носи 0 /нула/ точки.

1.4. Минимален резултат, при който кандидатът се счита за успешно издържал теста е 20 /двадесет/ верни отговора.

1.5. Резултатите от решаване на теста ще се умножават с коефициент 3 /три/.

1.6. Продължителност за решаване на теста 40 /четиридесет/ минути.

1.7. Обхват на нормативни актове за подготовка на теста:

Закон за администрацията, Закон за държавния служител, Закон за местното самоуправление и местната администрация, Закон за гражданската регистрация, Изборен кодекс, Кодекс на труда, Закон за обществените поръчки, Закон за общинската собственост, както и подзаконови нормативни актове към тях и други.

2. Интервю.

2.1. Комисията формулира въпроси, съобразно длъжностната характеристика, които се задават на кандидата.

2.2. Преценката се извършва по 5-степенна скала, като всеки член на комисията попълва формуляр Приложение № 7 към чл. 42, ал. 4 от НПКПМДСл.

2.3. Резултатът от интервюто на всеки кандидат се определя като средноаритметична стойност от оценките на всичките трима членове на комисията.

2.4. Успешно преминал интервюто е кандидат, получил минимална оценка 24 точки. Кандидат, получил по-нисък резултат, ще се счита за неуспешно издържал интервюто.

2.5. Резултатите от интервюто ще се умножават с коефициент 5 /пет/.

Кандидатите предварително ще бъдат уведомени за начина на провеждане и за системата за оценяване.

Председател: Ахмед Ахмед, Заместник-кмет на община Хитрино